b"\n_START_ARTICLE_\nEivissa pel Canvi\n_START_SECTION_\nMembres\n_START_PARAGRAPH_\nEivissa pel Canvi va passar de ser un manifest de ciutadans independents a ser una plataforma pol\xc3\xadtica impulsada per independents progressistes amb el suport dels partits Alternativa Esquerra Unida-Els Verds, Entesa Nacionalista i Ecologista i Esquerra Republicana de Catalunya._NEWLINE_A principis de l'any 2010 Eivissa pel Canvi va celebrar una assemblea en qu\xc3\xa8, davant els conflictes interns, es va plantejar la dissoluci\xc3\xb3 de la formaci\xc3\xb3. Un 48% dels assistents es varen mostrar contraris a la continu\xc3\xaftat. A la tardor d'aquest mateix any es va celebrar una altra assemblea en qu\xc3\xa8 es va materialitzar l'abandonament de la major part dels independents fundadors i la sortida d'ERC i ENE. Posteriorment, tamb\xc3\xa9 Esquerra Unida de les Illes Balears va abandonar la formaci\xc3\xb3, comen\xc3\xa7ant una nova etapa en qu\xc3\xa8 els membres d'ExC s\xc3\xb3n persones sense afiliaci\xc3\xb3 a cap dels partits tradicionals._NEWLINE_De cara a les eleccions al Parlament de les Illes Balears de 2011 s'anunci\xc3\xa0 la sortida d'ENE i d'ERC de la coalici\xc3\xb3.Posteriorment, els partits sortits d'ExC, ERC i ENE, anunciaren que treballaven en una candidatura conjunta al marge d'ExC."